טחבי כבד

טחבי כבד (שם מדעי: Marchantiophyta או Marchantiomorpha) קבוצה של צמחים פרימיטיביים הכוללת את המחלקות:
 הפלומיטרנאים (Haplomitriopsida)
 יונגרמנאים (Jungermanniopsida)
 מרשנטאים (Marchantiopsida)
לטחבי הכבד אופייני תאלוס שטוח, הנצמד לסובסטרט, ומתחלק באופן דיכוטומי. צורת התאלוס מזכירה כבד ומכאן שם הקבוצה. הרבייה היא מינית (מתרחשת רק בסביבה מימית, למשל כשיורד גשם) ואל-מינית (באמצעות איברים מיוחדים המכונים gemma cups). בדומה לטחבי העלים, השלב הדומיננטי בחיי טחב הכבד הוא ההפלואידי (הגמטופיט), ואילו השלב הדיפלואידי (הספורופיט) משני ביותר. טחבי הכבד יכולים להיות חד-ביתיים או דו-ביתיים.

טחבי הכבד שויכו בעבר לקבוצה Bryophyta, שכללה גם את טחבי הקרן וטחבי העלים. מחקרים פילוגנטיים הראו שקבוצה זו היא פאראפילטית, ובעקבותיהם הוצאו טחבי הכבד וסווגו בתור קבוצה נפרדת.

בישראל תוארו עשרות בודדות של מיני טחב כבד, חלקם נפוצים למדי.

קישורים חיצוניים

 

[[קטגוריה:צומח  שתוארו ב-2000]]
טקסונים שתוארו בידי ברברה ג. קרנדול-סטוטלר
טחבים

טקסונים קיימים שהתפתחו באורדוביק